el el el el el el el el el el el el el el el el el el el el el el el fr el fr el fr el sv el el en el el el en el el el el el el el el el el en el en el el el el el el el el el zh el el el el el en el el el el el el el el el en el el el el el el el el el el el el el el el el el el el el el el el el el el el el en el el el el el el el el el el el el el el el el el el el en en el el el el el el el en el el el el el el el el el el el el el
Το δολάριο (κωδικός ISO 4217 : HKD) είναι το νόμισμα του Χονγκ Κονγκ. Στην αγγλική γλώσσα κανονικά συντομογραφείται με το σύμβολο του δολαρίου $, ή εναλλακτικά με το HK$ ώστε να διακρίνεται από τα άλλα νομίσματα που λέγονται δολάριο.
Χαρτονομίσματα των 20 δολαρίων που κυκλοφορούν στο Χονγκ Κονγκ ταυτόχρονα:
1. Επάνω η έκδοση της Τράπεζας του Χονγκ Κονγκ (θυγατρική της Κεντρικής Τράπεζας της Κϊνας).
2. Ενδιάμεσα η έκδοση από τον τραπεζικό όμιλο HSBC.
3. Κάτω η έκδοση από τον τραπεζικό όμιλο Standard Chartered.
(10 χόου = 1 δολάριο)
(100 σεντς = 1 δολάριο)
$, "HK$" or "元" (δολάριο)
ΗΚ$10, ΗΚ$20, ΗΚ$50, ΗΚ$100, ΗΚ$500, ΗΚ$1000
10¢, 20¢, 50¢, HK$1, HK$2, HK$5, HK$10
Χονγκ Κονγκ ! Χονγκ Κονγκ
Νομισματική Αρχή του Χονγκ Κονγκ
Τραπεζικά ιδρύματα που το εκδίδουν:
Κυβέρνηση του Χονγκ Κονγκ
Κεντρική Τράπεζα της Κίνας (Χονγκ Κονγκ)
Standard Chartered Hong Kong
Εταιρεία Εκτυπώσεων του Χονγκ Κονγκ
1.7%[1], εκτίμηση Ιανουαρίου 2018.
$1 δολ. ΗΠΑ = HK$7.80±0.05α
4.1 Ιστορία των ισοτιμιών
Στα επίσημα καντονέζικα χρησιμοποιείται ο χαρακτήρας 圓 και στην καθομιλουμένη το 蚊 , πιθανότατα ως απόδοση της λέξης "χρήματα". Ανεπίσημα χρησιμοποιείται και το 元 . Το δολάριο υποδιαιρείται σε 100 λεπτά (cents), με το χαρακτήρα 仙 . Το ποσό των 10 λεπτών ονομάζεται 1 χου στα καντονέζικα (毫 σε κέρματα και στην καθομιλουμένη, 毫子 στον ανεπίσημο λόγο, 角 στη γλώσσα των μανδαρίνων.
Όταν το Χονγκ Κονγκ ιδρύθηκε ως ελεύθερο εμπορικό λιμάνι το 1841, δεν υπήρχε κανένα τοπικό νόμισμα σε καθημερινή χρήση. Για τις συναλλαγές χρησιμοποιούνταν τα νομίσματα άλλων χωρών, όπως η Ρουπία της Ινδίας, το Δολάριο της Ισπανίας και το Ρεάλ του Μεξικού, το κινέζικο γουέν και το νόμισμα της Βρετανίας.
Εξαιτίας οικονομικών απωλειών, το Νομισματοκοπείο του Χονγκ Κονγκ έκλεισε το 1868 έπειτα από δύο χρόνια λειτουργίας. Σε αντικατάσταση των τοπικών κερμάτων δολαρίων, χρησιμοποιήθηκαν αργυρά δολάρια από τις ΗΠΑ, την Ιαπωνία και το Ηνωμένο Βασίλειο. Το 1935 τα ασημένια νομίσματα αντικαταστάθηκαν από κυμαινόμενο "κλείδωμα" στην ισοτιμία με τη στερλίνα της τάξης της 1 λίρας= 15,36 με 16,45 δολάρια. Με ειδική νομοθεσία για το χαρτονόμισμα του 1 δολαρίου εισήχθησαν τα χαρτονομίσματα 1 δολαρίου από την κυβέρνηση και η τελευταία αναγνώρισε ως τοπικό νόμισμα το Δολάριο του Χονγκ Κονγκ. Μόλις το 1937 το δολάριο έγινε επίσημα το νόμισμα του εδάφους. Το 1939 η ισοτιμία του δολαρίου "κλειδώθηκε στα 16 δολάρια προς 1 λίρα.
Στη διάρκεια της Κατοχής από τους Ιάπωνες, το Γιεν χρησιμοποιήθηκε (από τις 26 Δεκεμβρίου του 1941 ως τις 6 Σεπτεμβρίου του 1945) για τις συναλλαγές στο Χονγκ Κονγκ. Έπειτα από τον τερματισμό της Κατοχής, στο Χονγκ Κονγκ επέστρεψε το δολάριο, του οποίου η ισοτιμία έναντι της λίρας αναπροσαρμόστηκε τς επόμενες δεκαετίες. Στις 17 Οκτωβρίου του 1983 η ισοτιμία ήταν 7,8 Δολάρια του Χονγκ Κονγκ προς 1 αμερικανικό δολάριο. Το 2005 "έπεσε" στα 7,75 δολάρια του Χονγκ Κονγκ προς 1 Δολάριο ΗΠΑ.
Το 1863 εισήχθησαν κέρματα του 1 μιλ και του 1 και των 10 σεντ. Ακολούθησαν το 1866 τα κέρματα των 5 και 20 σεντ, ½ και 1 δολαρίου. Πολλά κέρματα ήταν φτιαγμένα από άργυρο. Η παραγωγή κερμάτων του 1 μιλ σταμάτησε το 1866 και αυτών των ½ και 1 δολαρίου σταμάτησε το 1868. Το 1905 με εξαίρεση κάποια επιστροφή τους το 1932 και το 1933 σταμάτησε η παραγωγή κερμάτων από ασήμι.
Το 1934 κυκλοφόρησαν τα τελευταία κέρματα του 1 σεντ. Τον επόμενο χρόνο εισήχθησαν τα κέρματα των 5 και 20 σεντς από χαλκονικέλιο και αντικαταστάθηκαν από νικέλιο το 1937 και άλλα υλικά τις επόμενες δεκαετίες. Το πρώτο διμεταλλικό κέρμα των 10 δολαρίων κυκλοφόρησε το 1993.
Από το 1993 και προτού το Χονγκ Κονγκ επιστρέψει στην Κίνα αφαιρέθηκε σταδιακά η χαραγμένη μορφή της Ελισάβετ Β΄ του Ηνωμένου Βασιλείου από τα νομίσματα. Στη θέση της, χαράχτηκε το άνθος Bauhinia blakeana ή άλλα σύμβολα.
Η πρώτη ιδιωτική τράπεζα ιδρύθηκε το 1845. Ωστόσο, τα πρώτα τραπεζογραμμάτια δεν τυπώθηκαν πριν από τη δεκαετία του 1860. Οι αξίες που τυπώθηκαν εκείνη τη δεκαετία και την επόμενη ήταν 1, 5, 10, 25, 50, 100 και 500 δολάρια. Ως το τέλος του 19ου αιώνα αποσύρθηκαν από την κυκλοφορία τα χαρτονομίσματατων 25 δολαρίων, ενώ εκείνα του 1 δολαρίου σταμάτησαν να κυκλοφορούν το 1935.
Το 1941 η κυβέρνηση εισήγαγε τραπεζογραμμάτια των 1, 5 και 10 σεντς. Πριν από την ιαπωνική Κατοχή εισήχθησαν εκτάκτως μια σειρά χαρτονομισμάτων. Το 1960 τα χαρτονομίσματα του 1 δολαρίου αντικαταστάθηκαν από αντίστοιχης αξίας κέρματα. Το ίδιο έγινε και για τα τραπεζογραμμάτια των 5 δολαρίων, το 1975.
Το 1994 την έκδοση χαρτονομισμάτων ανέλαβε η Τράπεζα της Κίνας.
Τον Ιούλιο του 2007 κυκλοφόρησε ένα αναμνηστικό πολυμερές χαρτονόμισμα των 10 δολαρίων, για τη 10η επέτειο από την επιστροφή του Χονγκ Κονγκ στην Κίνα[3].
Ιστορία των χρηματιστηριακών συναλλαγών του Χονγκ Κονγκ
£1:HK$16 (Δεκέμβριος 1935–Νοέμβριος 1967)
£1:HK$14,55 (Νοέμβριος 1967–Ιούνιος 1972)
Σταθερές συναλλαγματικές ισοτιμίες έναντι αμερικανικού δολαρίου
US$1:HK$5,650 (Ιούνιος 1972–Φεβρουάριος 1973)
US$1:HK$5,085 (Φεβρουάριος 1973–Νοέμβριος 1974)
Ισοτιμίες σε επιλεγμένες ημερομηνίες:
US$1:HK$4,965 (25 Νοεμβρίου 1974)
US$1:HK$9,600 (24 Σεπτεμβρίου 1983)
US$1:HK$7.75–7,85 (Μάιος 2005 σήμερα)
η ειδική αρχή HKMA εισήγαγε πλαφόν από τις 18 Μαΐου 2005
↑ «表052:消費物價指數 (2014年10月至2015年9月=100)政府統計處». Hong Kong Census and Statistics Department. Αρχειοθετήθηκε από το πρωτότυπο στις 16 Ιουνίου 2017. Ανακτήθηκε στις 23 Μαΐου 2017.
↑ «Hong Kong Monetary Authority – Monetary Stability». www.hkma.gov.hk. Αρχειοθετήθηκε από το πρωτότυπο στις 31 Μαΐου 2016. Ανακτήθηκε στις 13 Ιουνίου 2016.
↑ Nachthund (1 Ιουλίου 2007). «Update - Hong Kong». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 19 Ιανουαρίου 2007.